Ribe Stifts Adresseaviser, 1842-11-16
Stænderforsamlingen i Viborg. Kammerraad Wulff oplæste sit Andragende sigtende til Ophævelsen af Grændsetolden mellem Jylland og Slesvig, samt at midlertidigen Brændeviin med lovbefalet Følgeseddel i Grændsetolddistriktet uhindret maa føres indtil 3 Timer efter Solens Nedgang. (Komittee: Wulff, Estrup og Dalgas.) Justitsraad With oplæste et Andragende sigtende til, at Præmisser, til Høiesteretsdomme i de Sager, hvor Underinstantsens Dom ei in te minis er stadfæstet, maatte blive offentlig bekjendtgjorte. (Komittee: Jespersen, With og Fleischer.) Justitsraad With oplæste et Andragende sigtende til Ophævelse af den Ret, som ifølge Grevernes og Friherrernes Privilegier af 25. Mai 1671, er givet til at oprette Grevskaber, Baronier, Stamhuse og Fideikommisser. Under Diskussionen angaaende en Kommittees Nedsættelse i Anledning af dette Andragende forefaldt følgende lille Scene: Gaardeier Black Grevskaber, Baronier og Stamhuse ere, efter hvad jeg kan skjønne, et meget stort Onde. Den største Deel af os ønsker Selveiendoms Udbredelse, men det skeer ei paa denne Maade. Jeg anseer disse Jndretninger for sande Ørnereder, og jeg vil meget bede Forsamlingen om at nedsætte en Kommittee, men en Kommittee, der bestaaer af virkelig frisindede Mænd, og ikke af dem, der kun ere frisindede til et vist Punkt, nemlig saalænge det ikke gjælder deres egen Jnteresse. Præsidenten: Det gjør mig ondt, at jeg atter maa gjøre den ærede Deputerede opmærksom paa, at en Yttring som navnligen den sidste, hvoraf han har betjent sig, er en Fornærmelse mod en Deel af Forsamlingens Medlemmer, og at det derfor maa ønskes, at han afholder sig fra slige Yttringer. Gaardeler Black: Jeg beder om Forladelse. (Komittee: With, Fielstrup og v. Stöcken.) Efterat Protokollen for dette Møde i næste Møde var bleven oplæst bemærkede Black, at han ikke fuldkommen havde reist sig, da han fremførte sin i den oplæste Protokol optagne sidste Yttring, der var foranlediget ved Præsidentens Ord til ham, men at det havde været hans Hensigt at tilkjendegive, at han ikke ved de Udtryk, der fremkaldte Præsidentens Tilretteviisning, havde havt isinde at fornærme Nogen, hvortil han ønskede føiet, at de omhandlede Yttringer saameget mindre maatte tilregnes ham, som han, der var en Lægmand, ei altid forstod at udtrykke sig paa den lempeligste Maade. Derefter oplæste Kammerraad Aagaard et Andragende fra Kobbersmed Christensen i Grenaa, angaaende, at det tillades Kobbersmedene at omføre og sælge deres Arbeider af Kobber og Messing paa Landet. (Komittee: Aagaard, Funder og Schytte.) Blandt flere Andragender anmældte Præsidenten et ved Kammerraad Wulff fra 12 Sognefogder og 1 Sogneforstander i Andst Herred, betræffende Jkke-Jndførelse af de stænderske Komitteer, Foreningen af de danske og den slesvigske Stænderforsamlinger, at Stænderne gives Skattebevillingsret, at Valgloven udvides, og at Consumtionen hæves m. m., – samt et lignende Andragende ved Jn spektør Betzer fra forskjellige Sogneforstanderskaber, Sognefogder og Gaardmænd i Veile Amt, hvilke Andragender bleve afleverede til Komitteerne angaaende Sammentrædelse af Delegerede fra alle Stænderforsamlinger og angaaende de stænderske Komitteer.